༄༅། །སྣང་བ་ལམ་འཁྱེར་གྱི་གླུ་བཞུགས།
དཔལ་གཉིས་མེད་རིག་པར་ཕྱག་བྱས་ནས། །ལུས་བརྟགས་ཤིང་དཔྱད་ན་སྙིང་
པོས་སྟོང༌། །སེམས་བརྟགས་ཤིང་དཔྱད་ཚེ་གསལ་རིག་ཙམ། །དེ་མཐའ་རུ་མ་ལྷུང་དབུ་
མའི་དོན། །དུས་སྔ་ཕྱི་གསུམ་གྱི་ཡིད་བྱེད་ཕྲོལ། །སེམས་སྒྱུ་མར་སྣང་བའི་སྐྱེས་བུ་རྣམས། །
ཡུལ་བག་ཆགས་ཁུར་པོ་ལིངས་ཁྱེར། །གནས་གཉེན་པོ་གསུམ་དུ་དུམ་བུར་ཐོངས།
མགྲོན་ཀུན་ལ་ཕྱོགས་མེད་མཆོག་སྦྱིན་མཛོད། །ལར་ཁུར་དང་ཁུར་བྱེད་རྟོག་པའི་བློ། །དེ་
འཁྲུལ་པ་ཡིན་གྱི་ནམ་མཁར་བསྟིམ། །ལས་བྱས་དང་བྱེད་པ་མ་གྲུབ་པས། །དབྱིངས་སྟོང་
པ་ཉིད་ལ་ལྷན་གྱི་ཞོག །དུས་དེ་ཙམ་གཅིག་ཏུ་སྤྲོས་པ་དང༌། །ཡུལ་རྟོག་བརྗོད་མ་བྱེད་
རྗེན་པར་ཞོག །སེམས་རྟོག་བརྗོད་བྱས་པས་གྲོལ་རེ་ན། །ཚེ་ཐོག་མ་མེད་ནས་གྲོལ་བར་
ངེས། །དོན་རྟོག་བརྗོད་བྲལ་བ་ཤེར་ཕྱིན་ལམ། །དེ་མཉམ་བཞག་སྟོང་ཉིད་དོན་གྱི་ཆོས།
གནད་མཐོང་ཚེ་རྗེས་ཐོབ་སྣང་བ་ཀུན། །བློ་འཛིན་མེད་རྟོག་བྲལ་ཡིན་པས་ན། །དོན་སོ་
སོར་རྟོག་པའི་བྱ་ར་མཛོད། །ལུས་སྒྱུ་མར་སྣང་བ་གཞིར་བཞག་ནས། །ཡུལ་ས་ཆུ་མེ་རླུང་
ཐོག་བཅས་བདུད། །དོན་ཟབ་མོ་སྣང་བའི་ཏིང་འཛིན་གྱིས། །ཆོས་མཉམ་ལ་མ་འདྲེས་
ངང་དུ་སྤྱོད། །ཡིད་ཀུན་ཏུ་བཏགས་པའི་ཆོས་ཅན་ལ། །གནད་དབྱིངས་རིག་འདྲེས་པའི་
སྟོང་ཉིད་ཀྱིས། །སེམས་རྩལ་སྣང་སྟོང་པར་ཐག་བཅད་ནས། །ལམ་ཡེངས་མེད་དྲན་པས་
རྟོག་འཛིན་དཔྱོད། །ལམ་དེ་ལ་བདེ་སྡུག་མཐོ་དམན་གྱི། །ཉམས་བཟང་ངན་ཅི་དང་ཅིར་
།
།
121

གངས་ཅན་རིག་བཅུད་ལས
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
སྐྱེས་ཀྱང་། །དཔེ་རྒྱ་མཚོར་བབ་པའི་ཁ་ཆར་ལྟར། །ཆོས་རོ་མཉམ་རྟོགས་པའི་གདེང་
གཟུང་ཞིག །ལར་འཁོར་བ་སྤོང་བའི་བློ་དང་གཅིག །ལམ་མྱང་འདས་བསྒྲུབ་པའི་སེམས་
དང་གཉིས། །དེ་ཆེ་འཛིན་བྲལ་བའི་དཔའ་གདེང་གིས། །དོན་སེམས་ཐག་ཆོད་པའི་ལམ་
དུ་ཁྱེར། །དུས་སྐྱེ་ཤི་བར་དོ་མི་འདུག་པས། །ཆོས་སྐྱེ་མེད་གཅིག་ཆོད་ཟང་ཐལ་ལ། །ལུང་
རིགས་པས་མི་གནོད་ཕན་མི་བཏགས། །ཡུམ་ཤེས་རབ་ཕ་རོལ་ཕྱིན་པ་ལྟོས། །ཤེས་དེ་
སྐད་པདྨའི་རིགས་སྐྱེས་བུ། །བློ་ཕྱོགས་བྲལ་དབུ་མའི་ངང་ནས་གླེང༌། །ཆོས་ཀུན་མཐུན་
ཀུན་ལ་གསལ་བ་ཞིག །གཏམ་དེ་སྐད་བསྡུས་ནས་བུ་པྲཛྙཱ་རསྨིས་ལ་བཞག །ཡུལ་མེད་
བཞིན་སྣང་བའི་གྲོལ་བ་པ། །ལམ་འདིས་ཀྱང་སྨིན་གྲོལ་ཐོབ་པར་ཤོག །དགེའོ། །དགེའོ། །
དགེའོ། །
122

པོད་གསུམ་པ་ཁྲིད་ཡིག་གི་སྐོར།